Гулбоғ (деҳа, н. Кӯлоб)

Гулбоғ — деҳа дар ҷамоати деҳоти Зиракӣи ноҳияи Кӯлоб. Аз Гулбоғ то маркази ҷамоат 9 км, то маркази ноҳия 2 км; роҳ мошингард. Аҳолиаш 1101 нафар (2017), тоҷикон.

 Иқтисод 
Деҳа осиёби барқӣ, масҷиди панҷвақта, бунгоҳи тиббӣ, нуқтаҳои савдои хусусӣ ва мактаби таҳсилоти умумии ибтидоӣ дорад. Талабагон таҳсилро дар мактаби таҳсилоти миёнаи умумии деҳаи Корези Боло ва ш. Кӯлоб давом медиҳанд. Соҳаҳои асосии хоҷагӣ: чорводорӣ, пилапарварӣ ва ғаллакорӣ. Заминҳо – лалмӣ. Деҳа соли 1990 барои мардуми деҳаи Бахтобод (собиқ Чоқтемур), ки бар асари обхезӣ бехона монда буданд, бунёд шудааст.

 Эзоҳ 

 Сарчашма 

 Тақсимоти маъмурии Ҷумҳурии Тоҷикистон — : СИЭМТ, 2017. — 580 с. — ISBN 978-99947-33-68-2

Гурӯҳ:Деҳаҳои Тоҷикистон
Гурӯҳ:Деҳаҳои ноҳияи Кӯлоб
Гурӯҳ:Ҷамоати Зиракӣ